stanford-oval/wikipedia huggingface dataset:
John Quenneville
Ura > Maajoukkueura

| Mitalit> Maa:   Kanada.Miesten jääkiekko.Alle 18-v. MM-kilpailut  | Mitalit> Maa:   Kanada.Miesten jääkiekko.Alle 18-v. MM-kilpailut  | Mitalit> Maa:   Kanada.Miesten jääkiekko.Alle 18-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Pronssia | Suomi 2014 | jääkiekko |  |
Quenneville pelasi alle 20-vuotiaiden MM-kilpailuissa vuonna 2016. Hän pelasi myös alle 18-vuotiaiden MM-kilpailuissa vuonna 2014, jolloin hän voitti pronssia. Quenneville pelasi myös edusti myös Canada Pacificin joukkuetta World U-17 Hockey Challengessa vuonna 2013, jolloin hän voitti kultaa.
Quenneville edusti Kanadaa myös Spengler Cupissa vuonna 2023, jolloin hän oli joukkueensa paras pistemies tehoilla 2+4=6.
Muuta

Quennevillen isoveli Peter ja pikkuveli David ovat myös jääkiekkoilijoita. Peter pelaa hyökkääjänä SM-liigajoukkue Kiekko-Espoossa. Hänellä on myös Columbus Blue Jacketsin NHL-varaus vuodelta 2013. David pelaa puolustajana SHL-joukkue Örebro HK:ssa. Veljesten pikkuserkku Joel Quenneville pelasi omalla urallaan puolustajana pudotuspelit mukaan lukien yhteensä 835 NHL-ottelua viidessä eri seurassa. Joel on myöhemmin luonut valmentajauraa NHL:ssä neljän eri seuran päävalmentajana. Hän on johdattanut Chicago Blackhawksin kolmeen Stanley Cupiin (2010, 2013 ja 2015). Lisäksi veljesten täti Sheena Burletoff on naimisissa puolustajana pudotuspelit mukaan lukien yhteensä 829 NHL-ottelua pelanneen Johnny Boychukin kanssa. Boychuk kuului myös Boston Bruinsin vuoden 2011 Stanley Cupin voittaneeseen joukkueeseen.
Hakuzōsu

Hakuzōsu Tsukioka Yoshitoshin kuvaamana. Kuvassa Hakuzōsu on muuttumassa munkista ketuksi.
Hakuzōsu (jap.白蔵主) on japanilainen tunnettu kitsune, joka teeskenteli olevansa munkki japanilaisessa mytologiassa.
Buddhalainen munkki Hakuzōsu asui Osakassa Shōrin-ji -temppelissä. Hän uskoi Inari Ōkamiin ja piti Inarin temppelissä kitsuneja, joita hän käytti ennustaakseen tulevaisuutta. Hakuzōsun legendasta on tehty näytelmä Kyōgen.
Käännös suomeksi
Ray Clemence

| 0 | 1 | 2 |
| --- | --- | --- |

Henkilötiedot
Koko nimi: Raymond Neal Clemence
Syntymäaika: 5. elokuuta 1948
Syntymäpaikka: Skegness, Englanti, Britannia
Kuolinaika: 15. marraskuuta 2020 (72 vuotta)
Pelipaikka: maalivahti
Lempinimi: Ray
Seura
Seura:  Englanti
Tehtävä: Maalivahtivalmentaja
Junioriseurat
:  Notts County
Seurat
| Vuodet | Seura | O (M) |
| 1965–1967 1967–1981 1981–1988 |  Scunthorpe United   Liverpool   Tottenham Hotspur | 048 0(0) 665 0(0) 240 0(0) |
Maajoukkue
|  1972–1983 |  Englanti U23   Englanti | 004 0(0) 061 0(0) |
Valmennusura
1992–1993  1994–1996 1996–:  Tottenham Hotspur (yhdessä Doug Livermoren kanssa)  Barnet  Englanti (maalivahtivalmentaja)
 Seurajoukkueuran tilastot kattavat vain kansalliset sarjat, päivitetty 6. tammikuuta 2011.  Maajoukkueuran tilastot päivitetty 6. tammikuuta 2011.
Raymond Neal ”Ray” Clemence, MBE (5. elokuuta 1948 Skegness, Englanti – 15. marraskuuta 2020) oli brittiläinen jalkapalloilija. Hän pelasi maalivahtina Liverpoolissa 1970-luvulla ja on yksi Euroopan kautta aikain menestyksekkäimmistä maalivahdeista. Hänen meriitteihinsä lukeutuu muun muassa Englannin liigan, FA Cupin, Euroopan cupin, UEFA Cupin, Liigacupin, Euroopan Super Cupin sekä Charity Shieldin mestaruuksia. Englannin maajoukkueessa hän pelasi 61 maaottelua vuosina 1972–1983.
Ura Liverpoolissa

Clemence siirtyi Scunthorpe Unitedista Bill Shanklyn manageroimaan Liverpooliin 18 000 punnan siirtosummalla vuonna 1967. Hän pelasi debyyttinsä Anfieldilla 25. syyskuuta 1968 Liigacupin kolmannen kierroksen ottelussa Swansea Cityä vastaan Liverpoolin voittaessa 2–0. Seuraavat kaksi kautta hän edusti enimmäkseen reservijoukkuetta kunnes nousi edustuksen ykkösmaalivahdiksi vuonna 1970.
Meriitit > Liverpool FC

Englannin liiga: 1973, 1976, 1977, 1979, 1980
FA Cup: 1974
Euroopan cup: 1977, 1978, 1981
UEFA Cup: 1973, 1976
Liigacup: 1981
Euroopan Super Cup: 1977
Charity Shield: 1974, 1976, 1977 (jaettu), 1979, 1980
Meriitit > Tottenham Hotspur

FA Cup: 1982
UEFA Cup: 1984
Charity Shield: 1981 (jaettu)
Aiheesta muualla

Kuvia tai muita tiedostoja aiheesta Ray Clemence Wikimedia Commonsissa
Englannin joukkue – Jalkapallon EM-kilpailut 1980
1 Clemence |
2 Neal |
3 Sansom |
4 Thompson |
5 Watson |
6 Wilkins |
7 Keegan |
8 Coppell |
9 Johnson |
10 Brooking |
11 Woodcock |
12 Anderson |
13 Shilton |
14 Cherry |
15 Hughes |
16 Mills |
17 McDermott |
18 Kennedy |
19 Hoddle |
20 Mariner |
21 Birtles |
22 Corrigan |
Valmentaja Greenwood
Englannin joukkue – Jalkapallon MM-kilpailut 1982
1 Clemence |
2 Anderson |
3 Brooking |
4 Butcher |
5 Coppell |
6 Foster |
7 Keegan |
8 Francis |
9 Hoddle |
10 McDermott |
11 Mariner |
12 Mills |
13 Corrigan |
14 Neal |
15 Rix |
16 Robson |
17 Sansom |
18 Thompson |
19 Wilkins |
20 Withe |
21 Woodcock |
22 Shilton |
Valmentaja Ron Greenwood
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa
Rob Paulsen

| Rob Paulsen |
| --- | --- |
 Paulsen vuonna 2024.
Henkilötiedot
Koko nimi:  Robert Fredrick Paulsen III
Syntynyt: 11. maaliskuuta 1956 (ikä 68)  Livonia, Michigan
Puoliso:  Parrish Todd
Näyttelijä
Taiteilijanimet:  Vocal Magic Robert F. Paulsen Rob Paulson
Aktiivisena:  1983–
Merkittävät roolit:  Rafaello (Turtles – mutanttikilpikonnat) Yakko Warner (Animaaniset) Turbo (Prätkähiiret) Pinky (Äly ja Väläys) Kerkko (Roni Neutroni) Gordon (Catscratch) Donatello (Teini-ikäiset mutanttininjakilpikonnat)
Palkinnot
 Annie 1996 Äly ja Väläys  1997 Äly ja Väläys  1999 Pinky, Elmyra & the Brain Daytime Emmy 1999 Äly ja Väläys DVD Exclusive 2005 Mikki, Aku, Hessu – kolme muskettisoturia 
Aiheesta muualla
Viralliset kotisivut
IMDb 
Elonet
Robert Fredrick ”Rob” Paulsen III (s. 11. maaliskuuta 1956 Livonia, Michigan) on yhdysvaltalainen Daytime Emmyllä palkittu ääninäyttelijä.
Elämäkerta

Paulsen kasvoi Grand Blancissa, Michiganissa, jossa hän high school aikoina osallistui usein pidettyihin näytelmiin. Siitä huolimatta Paulsenin ensimmäinen unelma ammatti kohdistui jääkiekkoon Gordie Howen kautta, joka pelasi paikallisessa NHL joukkueessa Detroit Red Wingsissä. Valmistuttuaan high schoolista vuonna 1974 Paulsen siirtyi opiskelemaan Michigan-Flint yliopistoon, jossa hänen toinen vaihtoehto oli näytteleminen, joka pian kääntyi ensimmäiseksi vaihtoehdoksi. Paulsen toimi myös perustamansa SASS-yhtyeen laulajana, jossa olivat Denis Ikeler koskettimissa, Dennis Briggs kitaristina, Jack Regis basistina ja Rich Allen rumpalina. Yhtye soitti pääosin covereita muun muassa Steely Danin, Led Zeppelinin, Emerson, Lake and Palmerin, Jethro Tullin, The Whon, David Bowien kappaleita.
Paulsen on naimisissa Parrish Toddin kanssa ja heillä on yksi lapsi Ashton (s. 1984), joka työskentelee videopelien parissa, sekä tuottajana piirrossarjoissa. Vapaa-ajallaan Paulsen osallistuu myös hyväntekeväisyyteen ja lahjoittaa rahaa syövän tutkimuksiin.
Elämäkerta > Ura

Eräässä antamassaan haastattelussa Chicago TV asemalla,lähde tarkemmin? Paulsen kuvaili itseään laulajaksi, joka päättikin tulla näyttelijäksi. Hän esiintyi ensi kerran televisiossa 1980-luvulla mainoksissa ja esiintyi vuonna 1983 elokuvassa Polttava katse, sekä vuotta myöhemmin televisiosarjassa Sairaalan syke.
Samaan aikaan Paulsenin agentti alkoi hakea asiakkaalleen koe-esiintymisiä myös animaatioihin, jonka myötä Paulsen teki ensimmäisen ääniroolinsa lyhytanimaatiosarjassa G.I. Joe: A Real American Hero vuonna 1983, jonka jälkeen hän teki pieniä rooleja muun muassa The Transformersiin ennen siirtymistään Hanna-Barberan tuotantoihin, tehtyään samaan aikaan pieniä näytelmärooleja elokuviin ja televisiosarjoihin Kuolema tulee kahdesti, Hamburger, Ihmemies MacGyver, Pilvissä ollaan, The Perfect Match ja Warlock – Paholaisen poika vuosien 1986–1989 aikana. Tuolloin Paulsenin mukaan Alan Oppenheimer kertoi hänelle, että hänen täytyy päättää tekeekö hän pelkästään äänirooleja vai näytelmärooleja. Paulsen lopulta päätyi pelkästään ääninäyttelijäksi vaimonsa ja poikansa kehotuksesta, sekä erityisesti huomattuaan saaneensa yhä enemmän äänirooleja animaatioihin ja mainoksiin.
Elämäkerta > 1980-luvulla

Erityisesti 1980-luvun aikana hänellä oli useita rooleja Hanna-Barberan tuottamissa animaatiosarjoissa ja elokuvissa, kuten Smurffit, Challenge of the GoBots, Snorkkelit, Jonny Quest, The Flintstone Kids, Topi-katti ja Beverly Hillskatit, sekä Scooby Doo kohtaa Boon aaveveljekset. Paulsen uusi myös roolinsa Snow Jobina Action Forcen minisarjan jälkeen vuonna 1985 ja oli hahmon äänenä myös elokuvassa Action Force: The Movie. Lukuisten Hanna-Barbera animaatioiden myötä hän sai vielä 1980-luvun lopulla pieniä rooleja Walt Disney Television Animationin tuottamista Ankronikasta, Kummikarhuista ja Tikun ja Takun pelastuspartiosta. Paulsen oli pääroolissa myös Sapeliratsastaja animessa vuosina 1987–1988. Hän sai kuitenkin ensimmäisen merkittävän pääroolin Fred Wolf Filmsin tuottamassa animaatiosarjassa Turtles – mutanttikilpikonnat, jossa Paulsen toimi Rafaellon äänenä. Sarjasta tuli suuri menestys ensimmäisen tuotantokauden jälkeen vuonna 1987, jonka myötä Turtlesista tuotettiin yhteensä 193 jaksoa loppuen vuoteen 1996. Paulsen kuitenkin ajautui riitoihin sarjan tuottajien kanssa ja hänet korvasi viimeisellä tuotantokaudella Michael Gough.
Elämäkerta > 1990-luvulla

Sarjan aikana Paulsenia kuultiin 1990-luvulla edelleen Hanna-Barberan tuotannoissa, kuten Tom and Jerry Kids Show, Potsworth & Co., Jogi-karhu ja Scooby-Doo Arabian yössä, sekä muutamissa Disneyn animaatioissa, kuten Pilipalipilotit ja Varjoankka, sekä Hopon poppoo, jossa hänellä oli ensimmäinen isompi rooli Disneyn tuotannossa. Lisäksi Paulsen sai rooleja myös Warner Bros. Animationilta, saatuaan Tiny Toonsista vakio sivurooleja, sekä muita sivurooleja Taz-Maniasta ja Batmanista. Tiny Toonsin loputtua sarjan ääniohjaaja Andrea Romano halusi välttämättä saada Paulsenin isompaan rooliin vuonna 1993 ilmestyneeseen animaatiosarjaan Animaaniset. Lopulta hänelle myös tarjoutui koe-esiintymisen myötä sarjan päähahmon Yakkon rooli, josta on tullut Paulsenin yksi tunnetuimmista äänirooleista. Sarja kesti aina vuoteen 1998 asti, jonka aikana hän äänitti 99 jaksoa, sekä muutamia erikoisjaksoja ja sai roolistaan Annie-ehdokkuuden vuonna 1995. Samaan aikaan Animaanisten kanssa Paulsenia kuultiin myös Prätkähiirissä Turbona. Hän myös korvasi ensimmäisen tuotantokauden jälkeen Mickey Dolenzin Arthur roolin The Tick sarjassa. Vuosien 1995–1998 aikana Paulsen teki sivurooleja Bittipäähän, sekä toimi pääroolissa Äly ja Väläys -animaatiosta yhdessä Maurice LaMarchen kanssa. Hänen ääniroolinsa Pinkyna on ollut Paulsenin palkituin rooli, sillä hänet palkittiin Anniella vuosina 1996, 1997 ja 1999, sekä Daytime Emmylla vuonna 1999.
Elämäkerta > 2000-luvulla

Äly ja Väläys sarjan jälkeen Paulsen on työskennellyt useimmiten Warnerilla ja Disneylla ollen mukana animaatioissa, kuten Akun Tehdas, Buzz Lightyear of Star Command, Tehotytöt, Roni Neutroni, Samurai Jack, Justice League, Stripperella, Lilo & Stitch, Catscratch, Kim Possible, Ben 10 ja Batman: Gothamin ritari ja The Mask, joka on ollut hänen haastavin ääniroolinsa, jossa äänittämänsä hahmon Stanley Ipkissin laittaessa naamion päälle hän muuttui aivan sekopäiseksi hahmoksi. Tämän myötä Paulsenin täytyi lähes joka sekunti vaihdella persoonia muun muassa ranskalaisesta kokista saksalaiseen sotilaaseen,
Marraskuussa 2010 Paulsen kertoi Twitterissä palanneensa Turtlesin pariin sitten 1990-luvun äänitettyään Donatellon repliikit Teini-ikäiset mutanttininjakilpikonnat animaatiosarjan pilottijaksossa. Sarjan on määrä alkaa loppuvuodesta 2012. Toukokuussa 2010 Paulsen loi oman podcast ohjelman internetissä Rob Paulsen Live, jossa hän keskustelee eri ääninäyttelijöiden ja muiden animaatioiden parissa työskentelevien kanssa, kuten säveltäjien ja käsikirjoittajien.
Animaatioroolien ohella Paulsen tekee myös mainosjuontoja muun muassa McDonaldsille, sekä Hondalle, jossa hän on ollut Mr. Opportunity hahmon äänenä. Paulsen on tehnyt uransa aikana yli 1000 mainosta.
Ääniroolit > Videopelit

| Vuosi | Videopeli | Rooli |
| --- | --- | --- |
| 1993 | Bubsy in Claws Encounters of Furred Kind | Bubsy Bobcat |
| 1994 | Bubsy 2 | Bubsy Bobcat |
| 1994 | Bubsy in Fractured Furry Tales | Bubsy Bobcat |
| 1996 | Bubsy 3D | Bubsy Bobcat |
| 1998 | Baldur's Gate | Kivan |
| 1999 | Baldur's Gate: Tales of the Sword Coast | Kivan |
| 2000 | Baldur's Gate II: Shadows of Amn | Kivan, Anomen |
| 2001 | Baldur's Gate II: Throne of Bhaal | Kivan |
| 2001 | Baldur's Gate: Dark Alliance | Kivan |
| 2003 | Final Fantasy X-2 | Tobli |
| 2004 | Metal Gear Solid: The Twin Snakes | Gray Fox |
| 2005 | God of War | kreikkalainen sotilas |
| 2007 |  Biker Mice from Mars | Turbo, Karvapallo, Kissatronin sotilaat |
| 2010 | Kingdom Hearts: Birth by Sleep | Vili, Suurherttua |
| 2012 | Baldur's Gate: Enhanced Edition | Kivan |
| 2012 | Lego Batman 2: DC Super Heroes | Arvuuttaja |
| 2013 | Baldur's Gate II: Enhanced Edition | Kivan |
| 2015 | Skylanders: SuperChargers | Smash Hit |
| 2016 | Baldur's Gate: Siege of Dragonspear | Kivan |
| 2017 | Bubsy: The Woolies Strike Back | Bubsy Bobcat |
Aiheesta muualla

TV.com (Arkistoitu – Internet Archive)
Voice Chasers (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Israel  Yhdysvallat 
Taiteenala:  MusicBrainz 
Henkilöt:  Deutsche Biographie  Elonet 
Muut:  Europeana
16. tammikuuta

16. tammikuuta on gregoriaanisen kalenterin mukaan vuoden 16. päivä. Vuodesta on jäljellä 349 päivää (karkausvuonna 350).
Nimipäivät

suomalainen kalenteri: Ilmari, Ilmo
suomenruotsalainen kalenteri: Gudmund, Germund
ortodoksinen kalenteri: Leonilla, Leila
pohjoissaamenkielinen kalenteri: Iđga, Ilbmar
vanhemmissa kalentereissa: Hjalmar, Marcellinus, Marcellus
Tapahtumia

27 eaa. – Rooman senaatti myönsi Gaius Julius Caesar Octavianukselle tittelin Augustus (kunnianarvoisa).
929 – Córdoban kalifaatti syntyi, kun emiiri Abd ar-Rahman III otti itselleen kalifin tittelin.
1219 – 36 000 ihmistä sai surmansa Marcelluksen tulvassa Pohjanmeren rannikolla.
1362 – 25 000 ihmistä sai surmansa Pohjanmeren rannikolla riehuneessa myrskyssä.
1412 – Medici-suku pääsi paavinistuimen viralliseksi pankkiiriksi.
1456 – Taidemaalari ja munkki Fra Filippo Lippi karkasi rakastettunsa nunna Lucrezia Butin kanssa.
1486 – Henrik VII meni naimisiin Edvard IV:n tyttären Yorkin Elisabetin kanssa. Liitosta syntyi muiden muassa Henrik VIII.
1547 – Iivana Julmasta tuli Venäjän tsaari.
1556 – Filip II:sta tuli ensimmäinen virallinen Espanjan kuningas.
1581 – Englannin parlamentti kielsi katolisuuden.
1605 – Miguel de Cervantesin teoksen Don Quijote ensimmäinen osa ilmestyi Madridissa.
1761 – Brittiläiset valtasivat Puducherryn Ranskalta Intiassa.
1900 – Yhdysvaltain senaatti hyväksyi vuoden 1899 anglo-saksalaisen sopimuksen, jossa Iso-Britannia luopui vaatimuksistaan Samoan saariin.
1909 – Ernest Shackletonin retkikunta löysi Maan magneettisen etelänavan.
1945 – Toinen maailmansota: Adolf Hitler muutti päämajabunkkeriin (Führerbunker).
1956 – Egyptin presidentti Gamal Abdel Nasser vannoi valtaavansa Palestiinan takaisin.
1969 – Opiskelija Jan Palach sytytti itsensä tuleen Wenceslas-aukiolla Prahassa protestoidakseen Neuvostoliiton johtamaa Tšekkoslovakian miehitystä.
1979 – Iranin šaahi Mohammad Reza Pahlavi luopui kruunusta ja lähti Egyptiin maanpakoon perheineen.
1986 – IETF:n ensimmäinen kokous.
1992 – El Salvadorin hallituksen edustajat ja sissijohtajat solmivat Chapultepecin rauhansopimuksen Méxicossa, mikä päätti 12 vuotta kestäneen vähintään 75 000 hengen vaatineen sisällissodan.
2001 – Kongon demokraattisen tasavallan presidentti Laurent-Désiré Kabila kuoli henkivartijansa salamurhaamana.
2002 – Yhdistyneiden kansakuntien turvallisuusneuvosto hyväksyi yksimielisesti Osama bin Ladenin, Al-Qaidan ja Talebanin jäsenten aseidenvientikiellon ja varojen jäädytyksen.
2003 – Avaruussukkula Columbia lähti kohtalokkaalle onnettomuuslennolleen. Columbia tuhoutui 16 päivää myöhemmin maahanpaluun yhteydessä.
2004 – Goatse-sivusto suljettiin.
2005 – Romanialainen Adriana Iliescu synnytti tähän saakka vanhimpana, 66-vuotiaana.
2006 – Ellen Johnson-Sirleaf vannoi virkavalan Liberian ja samalla koko Afrikan ensimmäisenä naispresidenttinä.
Auran sokeritehdas

Auran sokeritehdas valmistui 1859, arkkitehtina Georg Theodor Chiewitz.
Auran sokeritehdas oli Turussa Aurajoen itärannalla Martin kaupunginosassa noin sata vuotta toiminut sokeritehdas. Se aloitti toimintansa vuonna 1859 ja lakkautettiin vuonna 1961.
Historia

Jo 1700-luvulla Turussa, osoitteessa Läntinen Rantakatu 7  toimi Suomen vanhin sokeritehdas, joka lopetettiin vuonna 1824. Pian sen jälkeen ulkomailla kehitettiin uusi valmistustekniikka, jonka avulla sokeria voitiin valmistaa kannattavammin. Pian kauppiaiden yhteenliittymä päätti perustaa Turkuun uuden, ajanmukaisen sokeritehdasyhtiön Aura Sockerbruks-Bolag. Kauppiaisiin kuuluivat Carl Magnus Dahlström (1805–1875), Fr. Spoof (1815–1891), Gustaf Adolf Lindblom, E. P. Thomé (1797–1859) ja Abraham Kingelinin poika Abraham Kingelin nuorempi (1820–1859).
Sokeritehtaan suunnitteli kaupunginarkkitehti Georg Theodor Chiewitz, ja se muodostui neljästä suuresta punatiilisestä rakennuksesta. Se oli ensimmäinen varta vasten teollisuuslaitokseksi suunniteltu rakennuskokonaisuusselvennä Suomessa, ja siitä alkoi punatiilisen teollisuusrakentamisen perinne. Tuotanto alkoi vuonna 1859, ja Auran sokeritehtaasta tuli pian yksi Turun suurimmista työnantajista. Vuosien 1913–1914 paikkeilla työntekijöitä oli 166 ja tuotantoa 8 miljoonaa kiloa toppasokeria vuodessa, mikä vastasi 23 prosenttia Suomen koko sokerituotannosta. Raakasokeri tuotiin Karibianmeren saarilta kuten Kuubasta ja Jamaikalta.
Vuonna 1918 tehdas fuusioitiin Suomen Sokeriin, jonka muut sokeritehtaat sijaitsivat Kotkassa, Vaasassa ja Helsingin Töölönlahden rannalla (Töölön sokeritehdas).
Sotien jälkeen Auran sokeritehtaan kilpailukyky alkoi heiketä. Tähän vaikuttivat hankala sijainti ahtaalla keskustatontilla ilman rautatietä ja isojen laivojen pääsyä sekä vanhentunut valmistustekniikka. Tehtaalle saatiin lisää toimintavuosia, kun Naantalin sokeritehtaan ylijäämätuotetta, niin sanottua paksumehua alettiin jalostaa Auran tehtaalla palasokerin raaka-aineeksi.
Auran sokeritehdas lakkautettiin 1961. Martinsillan lähellä sijaitseva tontti myytiin ja Rakennustoimisto A. Puolimatka Oy rakensi paikalle Asunto-osakeyhtiö Sokerinrannan.
Sokerinranta joulukuussa 2016.
28. lokakuuta

28. lokakuuta on gregoriaanisen kalenterin mukaan vuoden 301. päivä (302. päivä karkausvuonna). Vuodesta on jäljellä 64 päivää.
Nimipäivät

suomalainen kalenteri: Simo
suomenruotsalainen kalenteri: Simon, Simone
ortodoksinen kalenteri: Tero, Neonilla, Teppo, Teppana, Tapani, Paraske, Eeva
pohjoissaamenkielinen kalenteri: Simmon, Simit, Simmá
vanhemmissa kalentereissa: Judas, Juudas, Simon Judas
Tapahtumia

306 – Maxentius julistettiin Rooman keisariksi.
312 – Mulviuksen sillan taistelu: Rooman keisari Konstantinus Suuri voitti Maxentiuksen joukot. Hän omisti voittonsa kristinuskon jumalalle nähtyään edellisenä päivänä näyn rististä taivaalla ja äänestä, joka sanoi hänelle: ”Tässä merkissä olet voittava”. Konstantinus antoi määräyksen, jonka mukaan jokaisen sotilaan kilpeen tuli maalata risti. Voittonsa jälkeen hän laillisti kristinuskon valtakunnassaan.
1492 – Kristoffer Kolumbus nousi maihin Kuubassa.
1868 – Thomas Edison haki ensimmäistä patenttiaan sähköiselle ääntenlaskijalle.
1886 – Yhdysvaltain presidentti Grover Cleveland vihki New Yorkin satamassa Vapaudenpatsaan käyttöön.
1918 – Tšekkoslovakia itsenäistyi Itävalta-Unkarista.
1919 – Kieltolaki alkoi Yhdysvalloissa: Yhdysvaltain kongressi hyväksyi kieltolain hyväksyneen Volstead Actin, mikä kumosi presidentti Woodrow Wilsonin veton.
1922 – Marssi Roomaan: Italian fasistien suunnitelma marssia Benito Mussolinin nimissä Roomaan ja vallata hallinnon tärkeimmät paikat käynnistyi aseistettujen militanttien fasistien, niin sanottujen mustapaitojen johdolla. Mussolini ei suunnitelman mukaan itse osallistunut marssiin. Päivästä alkoi fasistinen ajanlasku.
1928 – Bahasa Indonesia -konferenssi Jakartassa. Indonesian kieli erosi virallisesti malaijin kielestä ja siitä tehtiin Indonesian saariston virallinen kieli.
1936 – Yhdysvaltain presidentti Franklin D. Roosevelt vihki Vapaudenpatsaan uudelleen käyttöönsä sen 50-vuotisjuhlassa.
1940 – Toinen maailmansota: Italia hyökkäsi Kreikkaan.
1943 – Väitetyn Philadelphia-kokeen ajankohta.
1949 – Georges Bidault tuli Ranskan pääministeriksi.
1958 – Angelo Giuseppe Roncallista tuli paavi Johannes XXIII.
1962 – Kuuban ohjuskriisi: Neuvostoliiton johtaja Nikita Hruštšov ilmoitti, että hän oli määrännyt neuvostoliittolaiset ohjukset poistettavaksi Kuubasta.
1965 – Eero Saarisen suunnittelema Gateway Arch valmistui.
1970 – Gary Gabelich saavutti uuden maanpäällisen nopeusennätyksen rakettikäyttöisessä Blue Flame -autossaan Utahin suola-aavikolla. Ennätys, 1065,8 km/h, kesti 13 vuotta.
1971 – Britannia laukaisi ensimmäisen satelliittinsa, Prosperon.
1981 – Thrash metal -yhtye Metallica perustettiin.
1986 – Vapaudenpatsaan vihkitilaisuuden satavuotisjuhla pidettiin New Yorkin satamassa.
1998 – Tyytymätön Air Chinan suihkulentokoneen lentäjä Yuan Bin kaappasi koneen ja lensi Taiwaniin. Lentäjä pidätettiin onnistuneen laskun jälkeen.
2009 – Risteilyalus Oasis of the Seas, joka on valmistunut Turun telakalla luovutettiin varustamolle. Oasis of the Seas on maailman kallein ja suurin risteilyalus.